Мәскәүҙең йәше теүәл генә билдәле түгел. Мәскәү биләмәләрендә тәүге тораҡ пункттары неолит дәүерендә, беҙҙең эраға тиклем яҡынса 8 мең йыл элек барлыҡҡа килә Царицын паркында урта бронза быуатындағы фатьянов мәҙәниәтенә ҡараған тораҡ пункты, шулай уҡ Боровицкий убаһы тирәләй ҙә бронза дәүере тораҡ пункттары табыла. Беҙҙең эраның 1-се мең йыллығы аҙағынан хәҙерге Мәскәү  ултырған районға славяндар килеп төпләнә: вятичтар (Вятка тарафынан килгәндәр) һәм кривичтар. Тәүге мәлдә вятичтар Мәскәүҙең төп халҡын тәшкил итә. Кремль районында үткәрелгән археологик ҡаҙылма эштәре XI быуатта ул урында соҡор һәм өйөлгән ер менән уртып алынған тораҡ пункты булыуын раҫлай, уны ҡала, тип атарға ла мөмкин..